Κανονισμός (ΕΚ) αριθ. 823/2001 του Συμβουλίου της 24ης Απριλίου 2001 σχετικά με την τροποποίηση του κανονισμού (ΕΟΚ) αριθ. 738/93 για την τροποποίηση του μεταβατικού καθεστώτος της κοινής οργάνωσης αγοράς για τα σιτηρά και το ρύζι στην Πορτογαλία το οποίο προβλέπεται από τον κανονισμό (ΕΟΚ) αριθ. 3653/90 ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, την πράξη προσχώρησης της Ισπανίας και της Πορτογαλίας και ιδίως το άρθρο 234 παράγραφος 3, την πρόταση της Επιτροπής, τη γνώμη του Ευρωπαϊκού Κοινοβουλίου, Εκτιμώντας τα ακόλουθα: (1) Ο κανονισμός (ΕΟΚ) αριθ. 738/93(1), προβλέπει, μεταξύ άλλων, ότι οι ειδικές ενισχύσεις για τους πορτογάλους παραγωγούς σιτηρών στο πλαίσιο του κανονισμού (ΕΟΚ) αριθ. 3653/90 του Συμβουλίου, της 11ης Δεκεμβρίου 1990, περί των μεταβατικών διατάξεων για την κοινή οργάνωση της αγοράς σιτηρών και ρυζιού στην Πορτογαλία(2), θα χορηγηθούν μέχρι το τέλος της περιόδου 2002/03 και καθορίζει το επίπεδο των εν λόγω ενισχύσεων στο παράρτημά του. (2) Τα εισοδήματα των πορτογάλων παραγωγών σιτηρών έχουν υποστεί κατά τα τελευταία έτη την πίεση των σωρευτικών επιπτώσεων της μεταρρύθμισης της κοινής γεωργικής πολιτικής στον τομέα αυτό και τη φθίνουσα πορεία των ειδικών ενισχύσεων που προβλέπονται για το ανωτέρω καθεστώς. Για να περιοριστούν οι επιπτώσεις αυτές πρέπει να σταθεροποιηθεί προσωρινά η φθίνουσα πορεία της ειδικής ενίσχυσης, διατηρώντας για το 2001/02 το επίπεδο των ενισχύσεων της περιόδου 2000/01, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Στο παράρτημα του κανονισμού (ΕΟΚ) αριθ. 738/93, τα ποσά που αφορούν την περίοδο 2001/02 αντικαθίστανται από τα ακόλουθα ποσά: ΘΕΣΗ ΠΙΝΑΚΑ Άρθρο 2 Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Εφαρμόζεται από την 1η Ιουνίου 2001. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Λουξεμβούργο, 24 Απριλίου 2001.

[Source: multi_eurlex | Tokens: 1804]